<classify> MAMLAKA ya Usimamizi wa Shughuli za Bima nchini TIRA kwa kushirikiana na Benki Kuu ya Tanzania BoT, wamezindua kanuni za kutoa huduma za bima kupitia benki.Akizindua kanuni hizo Jijini Dar es Salaam, Naibu Gavana wa Benki Kuu ya Tanzania BoT, Dk Yamungu Kayandabila pichani alizitaka taasisi za fedha na benki nchini kuzingatia katika utoaji wa huduma ili kuongeza ufanisi wa shughuli zao. Alisema kanuni hizo zitasaidia kusambaza huduma ya bima nchini kwani watu wengi bado hawajafikiwa.Ujio wa kanuni za kutoa huduma za bima kupitia benki nchini umechelewa kidogo, hivyo wadau wana kila sababu ya kuzingatia kwa manufaa ya pande zote watoa huduma na wanufaika,alisema. Alisema endapo wadau watazizingatia kanuni hizo, mapato katika sekta hiyo kiujumla yataongezeka kwa taifa, watoa huduma na watu wengi zaidi watafikiwa na huduma za bima.Aidha, Kamishna wa TIRA, Dk Baghayo Saqware akizungumza katika hafla hiyo alisema licha ya manufaa lukuki ya uzinduzi wa kanuni hizo, pia unalenga kuendeleza ajenda ya TIRA ya kupanua wigo wa upatikanaji wa huduma za bima nchini yaani bima kwa wote.Tunahitaji kuongeza wigo wa upatikanaji wa huduma za bima nchini kwa kuongeza aina za bima kwa mahitaji mbalimbali, mfano mbadala wa uuzaji na usambazaji wa huduma za bima ikiwemo kutumia benki,alisema.Kamishna huyo aliongeza kuwa inahitajika teknolojia rahisi na rafiki kwa ajili ya kusambaza bima, kununua bima, kuuza bima, kulipa mafao, madai ya bima, kusikiliza maoni na mahitaji ya wananchi, kuchakata na kuandikisha maombi ya bima.Aliongeza kuwa kuanzishwa kwa kanuni hizo ni muhimu katika kuendeleza sekta ya kifedha nchini na kusisitiza kuwa pato la taifa, hasa ukizingatia faida nyingi ambazo zitapatikana kwa benki zenyewe na watumiaji wa huduma za bima.  <topic>: KITAIFA 